### Beslutning

Byrådet kunne ikke tiltræde forslaget i byrådets møde den 4. november 2020.

**Beslutningsforslag fra Esmarelda Winther**

SORAS kan have glæde af de nye økonomiske rammer i MSB:

SORAS-projektet, men som en døgnordning, så borgerne kan få den hjælp, som de har brug for hele døgnet. Fx kan psykotiske anfald, selvskadende adfærd mv. lige så vel ske om natten som om dagen. Omvendt kan nogle med autisme+ sagtens bo i egen lejlighed og fungere i det, men hvor de i stedet har brug for at være en del af et socialt fællesskab som er tilpasset deres behov.

Hvad er SORAS:

* Bostøtte til borgere i austime-spekteret med egen bolig med henblik på at blive mere selvhjulpen, der har behov for varierende hjælp fx 1x hver anden uge eller 3 gange pr. uge til indkøb, madlavning, rengøring eller lign.
* Bostøtte Støtten foregår mellem kl. 8-19.
* Der hjælpes ikke aften og nat i denne ramme
* Antal borger er steget fra oktober 2016 / 250 borger til nu juli 2020 / 450 borgere, der er tilknyttet
* Samme ramme trods en næsten fordobling af brugere, kun få ekstra bevillinger
* Alle socialpædagogers kalender er fuldt booket med støttende borgerbesøg
* Dermed kan nu ikke hjælpes i nødsituationer uden at faste besøg aflyses

Budgetforslaget omhandler derfor:
 Ad 1: Ekstra rammebevilling til døgnbemyndiget SORAS, der nu skal klare næsten dobbelt så mange borgere inden for samme ramme. Med et stigende antal borger over 18 år med autisme, der har behov for den velfungerende og roste bostøtte.

Forslag til finansiering:

1. Hvad koster et magistratsstyr? Det virket som et tungt system og giver lang behandlingstid og tager flere gang i byrådet, Vi kan så give rådmands lignende egenskaber til udvalgsformænd/-kvinder/-personer så der stadig er en bred og demokratisk styring. Jeg tænker der ligger en stor besparelse her, der kan få udløst penge til mere trivsel og velfærd?
2. Opsparinger over 5 % fjernes og går til borgerforslag.
3. Opsparingen på 10 mio. til velfærdsteknologi halveres.
4. Direktørgruppens innovationsmidler en opsparing på 5 mio. halveres
5. Nedsæt central opsparing fra 2 % til ½ % (vil give ca. 42 mio.)

### Sagens forløb

07-10-2020 Aarhus Byråd
Sagens behandling blev udsat i byrådets møde den 7. oktober 2020.
 04-11-2020 Aarhus Byråd
Byrådet kunne ikke tiltræde forslaget i byrådets møde den 4. november 2020.